text: Corones, la llarga paret d'escalada | Climb Around
  Corones, la llarga paret d'escalada
  18 Gen Corones, la llarga paret d'escalada
  Posted at 16:15h in Sectors	by	rogerserret
  Corones, la paret inacabable
  Metres i metres de paret que presenten al voltant d'unes 80 vies repartides al llarg de tota la franja de roca.
  Una escola idònia per als dies de sol i baixes temperatures que, donada la seva orientació, ens hi permetrà escalar ben a gust. Així també, és una bona opció per a aquelles èpoques de pluja en què molts sectors han patit filtracions, ja que aquesta paret es manté generalment seca.
  Accedeix a la guia d'escalada de Corones i ressenyes d'escalada a l'app
  Consulta les ressenyes d'escalada i tota la informació de l'escola de Corones a la nostra app. Si encara no la tens, descarrega-la ara a Google Play i navega per la guia de Corones. Simplement fes clic al següent botó, ÉS GRATUÏTA!
  L'escalada a Corones
  Placa vertical, placa desplomada i sostrets són els diversos estils d'escalada que trobem al llarg d'aquesta gran paret. Hi trobem vies tant mantingudes i de resistència, com d'altres més a bloc o concentrades en poques xapes.
  Placa, desplom i sostrets, a gaudir!
  Seccions de presa generosa i d'altres de regleta petita i grans apretades. Un tret força generalitzat és aquest component físic, força destacat, que presenten una majoria de les vies del sector.
  La roca, tot i l'aspecte una mica dubtós en alguns trams de la paret, presenta una bona solidesa. Les vies han estat molt ben netejades i reforçades en cas de necessitat. Es tracta de calcari, amb tons que varien dels grisos als ataronjats.
  Agraïments a Pere Morales, descobridor i principal equipador de Corones
  En Pere Morales va ser el descobridor del gran potencial d'aquesta paret, per a la pràctica de l'escalada, l'any 2000. Equipador incombustible, ha estat un dels principals creadors de línies de l'escola d'escalada de Corones, així com d'altres importants sectors de la zona.
  Estem realment agraïts per l'estona que ens ha dedicat, ajudant-nos a revisar la informació i actualitzant les ressenyes d'escalada de l'app.
  Gràcies a Pere Morales per la seva dedicació i ajuda.
  També volem donar les gràcies a Mar Archs, qui també ens ha donat un cop de mà amb la revisió de les ressenyes d'aquesta escola.
  Esperem que gaudeixis de l'escalada a la zona! I sobretot, quan arribis a la reunió de les vies, no t'oblidis de girar la mirada enrere i gaudir de l'espectacular paisatge i vistes que ofereix aquest sector?